हमारी टीम गंगाणी गांव पहुंची, तो उस चमत्कार का दावा ठोंकते तमाम ट्यूबवेल दिखे. पता चला कि यहां सरकारी तरीके से बोरिंग करवाने का रिवाज ही नहीं है. एक ग्रामीण ने कहा कि 'हम लोग यहां नारियल घुमाने पर विश्वास ज्यादा करते हैं. जहां नारियल तेज घूमता है वहां ट्यूबवेल करवा लेते हैं'. शुरुआत में गांव के कई पढ़े-लिखे लोगों के लिए भी ये सब कुछ एक अंधविश्वास था लेकिन एक बार बाबाओं का करिश्मा आज़माया, तो राय बदल गई.